text.text: ــــ أ. التنفس يعني استنشاق الهواء الخارجي ، استخراج الاكسيجان منو و اخراج الباقي .
  ــــ ب. الغذاء يعني ضم مواد جديدة للجسد ، استخراج عناصر منها و اخراج الباقي .
  ــــ ج. التكاثر يعني انتاج نسخ جديدة منا تشابهنا في نقاط عديدة و حية كيفنا .
text.text_idx: #000011
text.text: الثلاثة عمليات هاذم الي نسموهم العمليات الحيوية، هوما افعال يعني حركات جسدية يتطلبو طاقة و قوة لتحقيقهم، يعني بفقدان مطلق للطاقة مانجموش نتنفسو أو ناكلو أو نتكاثرو يعني نموتو
  ==> الموت هوا عجز تام و ابدي على القيام بالعمليات الحيوية .
text.text_idx: #000012
text.text: إذا، الحياة هي فعل دايم لاكثر لا اقل ، الحياة فعل في العالم، بكل بساطة كيف نقول إني نحيا يعني اني نفعل في العالم المادي بإستخراج مواد منو.
text.text_idx: #000013
text.text: باش نحيا و نفعل في العالم لازمني طاقة و قوة يعني قدرة على الفعل في العالم بدونها نموت لأنو من غير قوة مانجمش نتنفس و منجمش ناكل و من غير قوة نموت
  ==> الحياة قوة .
text.text_idx: #000014
text.text: باش نحيا يعني نتنفس و ناكل و نتكاثر يعني لازم نفعل، و نفعل بإرادتي الذاتية يعني لو جسدي مايتنفسش ( التنفس فيه عملية جسدية كاملة ) او ماناكلش ( كيف كيف عملية جسدية كاملة) : يعني لو جسدي مايقومش بالعمليات الحيوية فانو يموت و كل هالعمليات ماينجم حد يجبرني عليها و لو بأقوى قوة لأنو عقلي هوا الوحيد الي ينجم يتحكم فيها و بدون اوامر من عقلي يعني ارادتي الذاتية مافماش حياة
  ==> الحياة إرادة ذاتية.
text.text_idx: #000015
text.text: الحياة الي ممكن تظهرلنا بسيطة، بديهية، عادية، غريزية... هي اكبر من هذا بكلو : الحياة هي فعل و قوة و إرادة .
text.text_idx: #000017
text.text: كيف نقولو انو الحياة هي إرادة فيعني انها ارادة فعل و فعل في العالم .
text.text_idx: #000018
text.text: بعمليتي التنفس و الغذاء فإنو الكائن الحي يسعى انو يتحصل على الطاقة و النمو. و الحصول على الطاقة يردو كائن اقوى يعني اقدر على الفعل و النمو باش يكبر الجسد يعني يزيدو امتداد مادي و هذا يعني قوة اكثر .
text.text_idx: #000019
text.text: #الحياة هكا تسعى ديما انها تقوا و تتوسع في العالم، فالجسد الحي يبدا يكبر من مرحلة النبات على حساب المادة الجامدة .
  ==> الحياة تسعى للقوة و التوسع.
text.text_idx: #000020
text.text: بعملية التكاثر فانو الحياة تزيد تنشر نفسها في الكون و تزيد تتوسع فيه و تزيد تقوا أكثر. و الأهم من هكا انها بالتكاثر تنشئ مجال حيوي و هكا فانها تنظم العالم على كيفها .
  ==> الحياة هي فعل السيطرة على المادة .
text.text_idx: #000021
text.text: ــــ1. الحياة : فعل و قوة و إرادة .
  ــــ 2. أهداف الحياة : الطاقة و التوسع و السيطرة .
  ــــ 3. الحياة هي مغامرة دايمة و الخطر هو توأم الحياة .
text.text_idx: #000027